b"\n_START_ARTICLE_\nEuskaltel-Euskadi\n_START_SECTION_\nHist\xc3\xb2ria de l'equip\n_START_PARAGRAPH_\nEs va fundar el 17 de juny de l'any 1993 sota el nom de Fundaci\xc3\xb3 ciclista d'Euskadi amb la intenci\xc3\xb3 de fomentar, promocionar i divulgar el ciclisme i la pedrera basca, amb el suport institucional del Govern Basc. Tenia el patrocini de l'empresa de telecomunicacions Euskaltel, assegurat fins a la fi de 2010. L'equip Orbea feia de filial en tenir un pacte de col\xc2\xb7laboraci\xc3\xb3 i de formaci\xc3\xb3 de corredors renovat a la fi de 2006, fins a 2008. _NEWLINE_Entre els ciclistes que han format part de la plantilla estan importants corredors com Igor Gonz\xc3\xa1lez de Galdeano, Joseba Beloki, Iban Mayo, Aitor Gonz\xc3\xa1lez, Roberto Laiseka (retirat de l'activitat esportiva per culpa d'una lesi\xc3\xb3 al genoll, fruit d'una caiguda al Giro d'It\xc3\xa0lia de 2006), Haimar Zubeldia o Samuel S\xc3\xa1nchez._NEWLINE_El 2006 va assolir un total d'11 vict\xc3\xb2ries. Destaquen les assolides a la Volta a Espanya per Igor Ant\xc3\xb3n i Samuel S\xc3\xa1nchez, a m\xc3\xa9s de les vict\xc3\xb2ries ProTour a la Dauphin\xc3\xa9 Lib\xc3\xa9r\xc3\xa9 de Iban Mayo, al GP de Zurich de Samuel S\xc3\xa1nchez, i tamb\xc3\xa9 les dues etapes a la Volta al Pa\xc3\xads Basc del mateix Samuel S\xc3\xa1nchez. Tamb\xc3\xa9 destaca la vict\xc3\xb2ria de David Herrero a una etapa de l'Euskal Bizikleta._NEWLINE_Durant la disputa del Tour de Fran\xc3\xa7a de 2013 van comen\xc3\xa7ar a sortir not\xc3\xadcies sobre les dificultats econ\xc3\xb2miques de l'equip i les necessitats de buscar un nou patrocinador. Aquest no arribava i cap a la fi d'agost s'anuncia la seva desaparici\xc3\xb3. Al principi de setembre de 2013 arriba la not\xc3\xadcia que Fernando Alonso compra l'equip i n'evita la desaparici\xc3\xb3, per\xc3\xb2 finalment les negociacions no arriben a tancar-se i l'equip acaba desapareixent en finalitzar la disputa del Tour de Pequ\xc3\xadn."